പാക് താലിബാനേയും ബലൂച് തീവ്രവാദികളേയും അഫ്ഗാനില് വളരാന് അനുവദിക്കില്ല പാകിസ്താനോട് നിലപാട് വ്യക്തമാക്കി താലിബാന് കാബൂള്: അഫ്ഗാനിസ്താന്റെ മണ്ണില് പാകിസ്താന് ഭീകര സംഘടനകളായ തെഹ്രിക്ഇതാലിബാനേയുംടിടിപി ബലോചിസ്താന് ലിബറേഷന് ആര്മിയേയുംബിഎല്എ വളരാന് അനുവദിക്കില്ലെന്ന് താലിബാന്. പാക് വിദേശകാര്യമന്ത്രി ഷാ മഹ്മൂദ് ഖുറേഷിയും പാക് ചാരസംഘടനയായ ഐഎസ്ഐ മേധാവി ലഫ്റ്റനന്റ് ജനറല് ഫായിസ് ഹമീദും കഴിഞ്ഞ ദിവസം കാബൂളില് താലിബാന് നേതാക്കളുമായി കൂടിക്കാഴ്ച നടത്തിയിരുന്നു. താലിബാന് ഭരണകൂടത്തിന്റെ ഇടക്കാല പ്രധാനമന്ത്രിയായ മുല്ല മുഹമ്മദ് ഹസന് അഖുന്ദുമായി നടത്തിയ ചര്ച്ചയിലാണ് താലിബാന് പാകിസ്താനോട് നിലപാട് വ്യക്തമാക്കിയിട്ടുണ്ട്. അഫ്ഗാനിസ്താനില് സമാധാനം നിലനിര്ത്തുമെന്നും മുല്ല മുഹമ്മദ് ഹസന് അഖുന്ദ് വ്യക്തമാക്കി. അഫ്ഗാന് മണ്ണില് നിന്ന് തീവ്രവാദ പ്രവര്ത്തനങ്ങള് നടത്താന് ടിടിപിയെയും ബിഎല്എയെയും അനുവദിക്കില്ല. രണ്ട് സംഘടനകളും പാകിസ്ഥാനിലും നിരോധിക്കപ്പെട്ട തീവ്രവാദ സംഘടനകളാണ്. ഈ വര്ഷം മാത്രം പാക്കിസ്ഥാനിലെ ഖൈബര് പഖ്തൂന്ഖ്വ, ബലൂചിസ്ഥാന് മേഖലകളില് ടിടിപിയും ബിഎല്എയും നിരവധി ആക്രമണങ്ങള് നടത്തിയിട്ടുണ്ട്. സുരക്ഷാ സേനയെയും മതപരമായ ആഘോഷങ്ങളേയും ഇവര് ലക്ഷ്യം വയ്ക്കുന്നുണ്ട്. ഈ സാഹചര്യത്തില് അഫ്ഗാന്റെ മണ്ണിലും അവരെ വളരാന് അനുവദിക്കില്ലെന്നും താലിബാന് നേതാക്കള് പറഞ്ഞു. രാജ്യത്തിനകത്തുള്ള ഭീകര പ്രവര്ത്തനങ്ങള് തടയുന്നതിലൂടെ മറ്റ് രാജ്യങ്ങളുടെ വിശ്വാസം നേടിയെടുക്കണമെന്ന് താലിബാന് ഭരണകൂടത്തോട് നിര്ദ്ദേശിച്ചതായി ഷാ മഹ്മൂദ് ഖുറേഷി പറഞ്ഞു. അഫ്ഗാനിസ്താനില് ഐഎസ് ഭീകരത ശക്തി പ്രാപിക്കുന്നതിലും നേതാക്കള് ആശങ്ക പ്രകടിപ്പിച്ചു. അഫ്ഗാനിസ്താന് 500 കോടിയുടെ സഹായം നല്കുമെന്നും ഉഭയകക്ഷി ബന്ധം മെച്ചപ്പെടുത്തുമെന്നും പാകിസ്താന് നേരത്തെ ഉറപ്പ് നല്കിയിരുന്നു. ഇതിന്റെ ഭാഗമായി അഫ്ഗാനിസ്താനില് നിന്ന് പഴങ്ങളും പച്ചക്കറികളും നികുതിയില്ലാതെ ഇറക്കുമതി ചെയ്യാന് അനുവദിക്കുമെന്നും ഖുറേഷി പറഞ്ഞിട്ടുണ്ട്.